సభా చిత్తూరు జిల్లా కొట్రకోన గ్రామంలో 1923 జూలై 1 న సభా జన్మించారు. ఈయన తల్లి దండ్రులు పార్వతమ్మ, చెంగల్వరాయుడు. తండ్రి వీధిబడి ఉపాధ్యాయుడు. సభా ఎనిమదవ తరగతి పూర్తి చేసి తర్వాత ఉపాధ్యాయ శిక్షణ పూర్తిచేశారు. సభా ఏనాడూ కష్టాలకు చలించలేదు. పదహారేళ్ళ వయస్సులో ఉపాధ్యాయు వృత్తి లోనికి చేరారు. వృత్తి బాధ్యతలు నిర్వహిస్తూనే బి.ఏను పూర్తిచేశారు.
సభా శ్రీ రమణ పబ్లికేషన్స్‌ స్థాపించి ఔత్సాహిత రచయితల్ని, శారదాపీఠాన్ని స్థాపించి కళాకారుల్ని సభా ప్రోత్సహించారు. తనచుట్టూ ఉన్న రైతు కూలీలు, రైతులు, వివిధ గ్రామీణ వృత్తులవారు, దళితులు పడుతున్న బాధలను చూసి తట్టుకోలేక అప్పటి సామాజిక ఉద్యమాలలో పాల్గొంటూనే మరోవైపు ఉద్యమశీలత్వంతో కూడిన అనేక రచనలు చేశారు.1947లో శివగిరిలో రైతాంగ విద్యాలయం నిర్వహించిన సభాకు రైతులలో ముడిపడిన వివిధ వృత్తి జీవిత సమస్యలు బాగా తెలుసు. తమకున్న కొద్దిపాటి పొలంలోనే స్వయంగా పంటలు పండించిన సభా అనుభవంలో రైతు కష్టాల్ని రంగరించుకున్నారు. మద్యనిషేధం ఎత్తివేతతో ఛిన్నాభిన్నమైన దళితుల జీవితం, దళిత స్త్రీలయాతనను ఆయన తట్టుకోలేకపోయారు. అంతరించిపోతున్న భూగర్భజలాలు, ప్రకృతి విధ్వంసంతో కూలిపోయిన వ్యవసాయం, అతీగతీ లేని వృత్తులు, జీవనకల్లోలాలు వంటి ఎన్నెన్నో పరిణామాలు స్వాతంత్య్రానికి కొంచెం అటూయిటూగా సభా రచనల్లో వ్యక్తమయ్యాయి.
sabhaa chitturu jilla kotrakona graamamlo 1923 juulai 1 na sabhaa janminchaaru. eeyana talli dandrulu paarvatamma, chengalvaraayudu. tandri veedhibadi upaadhyaayudu. sabhaa enimadava taragati puurti chesi tarvaata upadhyaya sikshana puurtichaesaaru. sabhaa enaaduu kashtalaku chalinchaledu. padahaarella vayassulo upaadhyaayu vrutti loniki cheraaru. vrutti baadhyatalu nirvahistune bi.enu puurtichaesaaru.
sabhaa shree ramana pablikeshanse sthaapinchi autsaahita rachayitalni, saaradaapeetaanni sthaapinchi kalaakaarulni sabhaa prothsahinchaaru. tanachuttuu unna raitu kooleelu, raitulu, vividha graameena vruttulavaaru, dalitulu padutunna baadhalanu chusi tattukoleka appati saamaajika udyamaalalo palgontune marovaipu udyamaseelatvamto kuudina aneka rachanalu chesaru.1947loo sivagirilo raitanga vidyaalayam nirvahinchina sabhaaku raitulalo mudipadina vividha vrutti jeevita samasyalu baga telusu. tamakunna koddipati polamlone swayamgaa pantalu pandinchina sabhaa anubhavamlo raitu kashtaalni rangarinchukunnaaru. madyanishedham ettivetato chinnaabhinnamaina dalitula jeevitam, dalita streelayaatananu aayana tattukolekapoyaru. antarinchipotunna bhuugarbhajalaalu, prakruti vidhvamsamtho koolipoyina vyavasaayam, ateegatii laeni vruttulu, jeevanakallolaalu vanti ennenno parinaamaalu swaatantyraaniki konchem atuituga sabhaa rachanallo vyaktamayyaayi.